CELEX: 32007R1143
Language: lv
Date: 2007-10-01 00:00:00
Title: Komisijas Regula (EK) Nr. 1143/2007 ( 2007. gada 1. oktobris ), ar ko groza Regulu (EK) Nr. 256/2002 attiecībā uz mikroorganismu grupai piederīgā dzīvnieku barības piedevas Bacillus cereus var. toyoi preparāta atļauju (Dokuments attiecas uz EEZ)

2.10.2007   
            
            
               LV
            
            
               Eiropas Savienības Oficiālais Vēstnesis
            
            
               L 256/23
            
         
      KOMISIJAS REGULA (EK) Nr. 1143/2007
   (2007. gada 1. oktobris),
   ar ko groza Regulu (EK) Nr. 256/2002 attiecībā uz mikroorganismu grupai piederīgā dzīvnieku barības piedevas Bacillus cereus var. toyoi preparāta atļauju
   (Dokuments attiecas uz EEZ)
   EIROPAS KOPIENU KOMISIJA,
   ņemot vērā Eiropas Kopienas dibināšanas līgumu,
   ņemot vērā Eiropas Parlamenta un Padomes 2003. gada 22. septembra Regulu (EK) Nr. 1831/2003 par dzīvnieku ēdināšanā lietotām piedevām (1) un jo īpaši tās 9. panta 2. punktu,
   tā kā:
   
               (1)
            
            
               Ar Regulu (EK) Nr. 1831/2003 paredz dzīvnieku barības piedevu atļauju, kā arī pamatojumu un procedūras šādas atļaujas piešķiršanai.
            
         
               (2)
            
            
               Preparātu Bacillus cereus var. toyoi (NCIMB 40112/CNCM I-1012), kas pieder pie mikroorganismu grupas, saskaņā ar Padomes Direktīvu 70/524/EEK (2), konkrēti ar Komisijas Regulu (EK) Nr. 256/2002 (3), bez noteikta termiņa atļāva lietot sivēniem (līdz diviem mēnešiem) un sivēnmātēm (no vienas nedēļas pirms atnešanās līdz sivēnu atšķiršanai). Saskaņā ar Regulas (EK) Nr. 1831/2003 10. pantu minētā piedeva kā esošs lopbarības līdzeklis tika iekļauta Kopienas lopbarības piedevu reģistrā.
            
         
               (3)
            
            
               Saskaņā ar Regulas (EK) Nr. 1831/2003 7. pantu tika iesniegts preparāta atļaujas grozījuma pieteikums par lietošanu sivēnmātēm no aplecināšanas līdz sivēnu atšķiršanai. Pieteikumam bija pievienota informācija un minētās regulas 7. panta 3. punktā noteiktie dokumenti.
            
         
               (4)
            
            
               Eiropas Pārtikas nekaitīguma iestāde (Iestāde) 2007. gada 7. marta atzinumā secināja, ka preparāts Bacillus cereus var. toyoi NCIMB 40112/CNCM I-1012 kaitīgi neietekmē dzīvnieku veselību, cilvēka veselību un vidi (4). Tā turklāt secināja, ka preparāts neizraisa risku, kura dēļ saskaņā ar Regulas (EK) Nr. 1831/2003 5. panta 2. punktu atļauju nevarētu piešķirt. Iestāde neuzskata, ka vajadzīgas īpašas prasības par realizēto preču uzraudzību. Tā arī pārbaudīja ziņojumu par barībā iekļautas barības piedevas analīzes metodi, ko iesniedza Kopienas references laboratorija, kas izveidota saskaņā ar Regulu (EK) Nr. 1831/2003.
            
         
               (5)
            
            
               Preparāta novērtējums liecina, ka tas atbilst Regulas (EK) Nr. 1831/2003 5. pantā izvirzītajiem nosacījumiem.
            
         
               (6)
            
            
               Tāpēc attiecīgi jāgroza Regula (EK) Nr. 256/2002.
            
         
               (7)
            
            
               Šajā regulā paredzētie pasākumi ir saskaņā ar Pārtikas aprites un dzīvnieku veselības pastāvīgās komitejas atzinumu,
            
         IR PIEŅĒMUSI ŠO REGULU.
   1. pants
   Regulas (EK) Nr. 256/2002 III pielikumu aizstāj ar šīs regulas pielikuma tekstu.
   2. pants
   Šī regula stājas spēkā divdesmitajā dienā pēc tās publicēšanas Eiropas Savienības Oficiālajā Vēstnesī.
   
      Šī regula uzliek saistības kopumā un ir tieši piemērojama visās dalībvalstīs.
      Briselē, 2007. gada 1. oktobrī
      
         
            Komisijas vārdā —
         
            Komisijas loceklis
         
         Markos KYPRIANOU
         
      
   
   
      (1)  OV L 268, 18.10.2003., 29. lpp. Regulā grozījumi izdarīti ar Komisijas Regulu (EK) Nr. 378/2005 (OV L 59, 5.3.2005., 8. lpp.).
   
      (2)  OV L 270, 14.12.1970., 1. lpp. Direktīva atcelta ar Regulu (EK) Nr. 1831/2003.
   
      (3)  OV L 41, 13.2.2002., 6. lpp.
   
      (4)  Atzinums, ko saskaņā ar Regulu (EK) Nr. 1831/2003 sniegusi zinātnes ekspertu grupa piedevu un produktu vai dzīvnieku barībā izmantoto vielu jautājumos, par produkta Toyocerin (Bacillus cereus var. Toyoi) kā barības piedevas nekaitīgumu un iedarbīgumu. Pieņemts 2007. gada 7. martā. The EFSA Journal (2007) 458, 1.–9. lpp.
   
      PIELIKUMS
      
         
            “III PIELIKUMS
            Mikroorganismi
            
                        EK numurs
                     
                     
                        Piedeva
                     
                     
                        Ķīmiskā formula, apraksts
                     
                     
                        Dzīvnieku suga vai kategorija
                     
                     
                        Maksimālais vecums
                     
                     
                        Minimālais saturs
                     
                     
                        Maksimālais saturs
                     
                     
                        Citi noteikumi
                     
                     
                        Atļaujas derīguma termiņš
                     
                  
                        KVV/kg kompleksās barības
                     
                  
                        Mikroorganismi
                     
                  
                        E 1701
                     
                     
                        
                           Bacillus cereus var. toyoi
                        
                        NCIMB 40112/CNCM I-1012
                     
                     
                        
                           Bacillus cereus var. toyoi preparāts, kas satur vismaz 1 × 1010 KVV/g piedevas
                     
                     
                        Sivēni
                     
                     
                        2 mēneši
                     
                     
                        1 × 109
                        
                     
                     
                        1 × 109
                        
                     
                     
                        Piedevas un premiksa lietošanas norādījumos norāda glabāšanas temperatūru, laiku un stabilitāti pēc granulēšanas
                     
                     
                        Beztermiņa
                     
                  
                        Sivēnmātes
                     
                     
                        No aplecināšanas līdz sivēnu atšķiršanai
                     
                     
                        0,5 × 109
                        
                     
                     
                        2 × 109
                        
                     
                     
                        Piedevas un premiksa lietošanas norādījumos norāda glabāšanas temperatūru, laiku un stabilitāti pēc granulēšanas
                     
                     
                        Beztermiņa”